2016թ. հունվարին Դավութօղլուն հայտարարեց. «Սիրիայում կեղտոտ խաղ է տարվում։ Մի շարք երկրներ Թուրքիային խանգարում են իրականացնել օդային գործողություն (Սիրիայում), մինչդեռ Ռուսաստանի օդատիեզերական ուժերը (ՕՏՈՒ) ԻՊ-ի դեմ պայքարի պատրվակով ռմբակոծում են խաղաղ բնակիչների, հիվանդանոցներ ու դպրոցներ։ Ավելի լավ կլինի, եթե նրանք Սիրիայի օդային տիրույթում հարվածեն ԻՊ-ին կամ էլ թողնեն, որ մենք ինքներս պայքարենք (ԻՊ-ի դեմ)։ Սակայն թող ոչ ոք չփորձի ԻՊ-ի դեմ պայքարի պատրվակով պայքարել խաղաղ բնակիչների ու չափավոր ընդդիմության դեմ, որպեսզի գործելու դաշտ բացի ԻՊ-ի համար»[65]։ Փաստորեն Չավուշօղլուն ու Դավութօղլուն Ռուսաստանին մեղադրում են նաև ԻՊ-ի դիրքերն ամրապնդելու մեջ։ Դավութօղլուն փաստացիորեն խոստովանում է, որ ինքնաթիռային միջադեպից հետո թուրքական ավիացիան դադարեցրել է իր չվերթները Սիրիայում։